Bjørn Simensen

Bjørn Erik Simensen (1947–2025) var en norsk avisredaktør, kultursjef, musiker og sjef for Den norske opera 1984–1990 og 1996–2008.Geir Bergkastet, Ingrid Lorentzen og Randi Stene: Bjørn Simensen til minne - Nekrolog i Aftenposten 4. april 2025

 Bakgrunn 
Bjørn Simensen ble født 28. juni 1947 på Lillehammer og vokste opp der. Han hadde journalistisk utdannelse fra Skjeberg Folkehøyskole og Rendsburg Volkhochschule. I tillegg hadde han musikkutdannelse fra Østlandets Musikkonservatorium med hovedfag sang 1972-1973. Han tok privattimer i sang blant annet hos Nicolai Gedda.

 Virke 
Simensen begynte karrieren som journalist, først i Fredriksstad Blad, og deretter i Sunnmørsposten fra 1966 til 1972. Fra 1973 til 1980 var Simensen kultursjef i Sandefjord kommune. Han var sjef for konserthuset i Göteborg 1980–1984 og samtidig sjef for Göteborg Symfonikerne før han i 1984 ble sjef for Den norske opera. Simensen var en periode ansatt ved Venstres pressekontor. Fra 1990 til 1995 var han sjefredaktør i Dagbladet og etterfulgte da Arve Solstad. Under Simensen begynte Dagbladet med søndagsutgaver som den første avisen i Norge. Dagbladets opplag økte mer en VG Etter at han på nytt ble operasjef i 1996 ledet han blant annet arbeidet med nytt operahus i Oslo. 

I 1984 var han knapt 37 år gammel da han ble ansatt første gang som operasjef, i et åremål. Han var da ønsket som operasjef blant annet fordi han ble ansett som en igangsetter som kunne gi operaen ny giv.

Bjørn Simensen ble 2007 utnevnt til kommandør av Den Kongelige Norske St. Olavs Orden for sin innsats for norsk opera.Tildelinger - Bjørn Erik Simensen - kongehuset.no I 2008 ble han kåret til Årets Oslo-ambassadør 2008.NRK: – «Hedres for mange års opera-kamp»

Simensen døde 28. mars 2025. Han var svekket etter et hjerneslag i 2014.

Utgivelser

 Referanser 

 Eksterne lenker 
 Ledelsen fra Den norske opera
 Hjemmeside

Kategori:Redaktører for Dagbladet
Kategori:Norske teatersjefer
Kategori:Kommandører av St. Olavs Orden
Kategori:Personer tilknyttet Den Norske Opera & Ballett
Kategori:Personer fra Lillehammer kommune